ทองคำปิดบวก 8.7 ดอลล์
สัญญาทองคำตลาดนิวยอร์กปิดบวก 8.7 ดอลล์นักลงทุนคลายความวิตกกังวลเกี่ยวกับวิกฤตการณ์ในยุโรป-ดอลล์อ่อน
17 ต.ค. 2555

สัญญาทองคำตลาดนิวยอร์กปิดบวก 8.7 ดอลล์นักลงทุนคลายความวิตกกังวลเกี่ยวกับวิกฤตการณ์ในยุโรป-ดอลล์อ่อน
สัญญาทองคำตลาด COMEX (Commodity Exchange) ส่งมอบเดือนธ.ค.เพิ่มขึ้น 8.7 ดอลลาร์ หรือ 0.5% ปิดที่ 1,746.3 ดอลลาร์/ออนซ์ 
สัญญาทองคำได้รับแรงหนุนจากสกุลเงินดอลลาร์สหรัฐที่อ่อนค่าลงเมื่อเทียบกับยูโร หลังจากเยอรมนีเปิดกว้างสำหรับการที่สเปนจะขอเครดิตไลน์จากกองทุนช่วยเหลือของยุโรป นอกจากนี้ ตลาดยังขานรับรายงานของศูนย์วิจัยเศรษฐกิจยุโรป (ZEW) ที่ระบุว่า ดัชนีความเชื่อมั่นทางเศรษฐกิจของนักลงทุนเยอรมนีในเดือนต.ค.เพิ่มขึ้นมาอยู่ที่ติดลบ 11.5 จากติดลบ 18.2 ในเดือนก.ย.
ทั้งนี้ การอ่อนค่าของสกุลเงินดอลลาร์สหรัฐถือเป็นปัจจัยหนุนต่อราคาสินค้าโภคภัณฑ์ เพราะจะทำให้มูลค่าของสัญญาสินค้าโภคภัณฑ์มีราคาถูกลงสำหรับนักลงทุนที่ถือครองสกุลเงินอื่น